ДГ „Вълчо Иванов”, с. Ставерци, общ. Долна Митрополия, обл. Плевен, ул. „Бачо Киро”- 1, e-mail: cdg.staverci@abv.bg , тел.: 06550/2054 и 0885334860

МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО

в ДГ “ Вълчо Иванов“ с. Ставерци

**ОБЩИ ПОЛОЖЕНИЯ**

Управлението на качеството е непрекъснат процес на организационно развитие, основан на анализиране, планиране, изпълнение на дейности, оценяване и внасяне на подобрения в работата на детската градина. Настоящите мерки са основани на Закона за предучилищно и училищно образование, Националната стратегия за развитие на педагогическите кадри (2014-2020) и Наредба № 16 за управлението и качеството в институциите.

Повишаване качеството на образование изисква положителни промени в областите:

* **управление на образованието** – гарантирано участие на гражданското общество в изработването, прилагането и мониторинга на стратегията за развитие на образованието;
* **образователна среда** – изграждане на толерантна, здравословна и сигурна образователна среда, насърчаваща индивидуалното развитие; ясно определени задължителни знания и умения; привлекателни форми на обучение, представящи разбираемо учебното съдържание; измерими образователни резултати; широко навлизане на нови информационни и комуникационни технологии;
* **учителска професия** – целенасочени политики в областта на квалификацията на учителите;
* **мониторинг** – създаване на система за ефективно измерване на образователните постижения и системи за мониторинг на дейността на учителя и образователната институция.

Повишаването на качеството на образованието се постига чрез приемственост и синхрон между проверените традиции на българската образователна система и предизвикателствата на съвременните иновации и технологии.

Мерките за повишаване на качеството на образованието са съобразени с

изискванията на ЗПУО за модернизиране на образователната система и с общия интерес детската градина да се превърне в привлекателна среда за обучение, възпитание и социализация на децата и да участва в модели за „учене през целия живот“, които започват от предучилищна възраст.

**Оценяване на качеството на образованието се извършва чрез самооценяване и инспектиране.**

Самооценяването се извършва при условия и по ред, определен с държавния образователен стандарт за управлението на качеството в институциите, на инспектирането - при условия и по ред, определени с държавния образователен стандарт за инспектирането на детските градини и училищата.

Съобразно изискванията в Закона за предучилищно и училищно образование, свързан с управлението на качеството в детската градина, е въведено изискването за самооценяване (вътрешна система за управление на качеството в училищата и детските градини). То се извършва ежегодно от:

* комисия в детската градина;
* чрез дейности, процедури и критерии, определени от детската градина.

Областите, които подлежат на самооценяване са:

* управлението – ефективно разпределяне използването и управлението на ресурсите за повишаване на качеството в институцията;
* образователния процес, който включва обучение, възпитание и социализация;
* взаимодействието на образователната институция с всички заинтересовани страни;
* взаимодействие на детската градина с родителската общност;
* дейността на обществения съвет към детската градина.

В процеса на оценяване участват децата, учителите, директора, както и родителите.

**Етапи на самооценяването:**

* Определяне на работна група;
* Обучение на членовете на работната група;
* Подготовка – определяне на дейностите, процедурите, критериите, показателите и инструментите за самооценяване;
* Провеждане на информационна кампания сред учителите и родителите;
* Проучване на мнението на родителите за качеството на образователните услуги и цялостната дейност на институцията;
* Провеждане на самооценяването;
* Обработване на резултатите от самооценяването;
* Анализиране на получените резултати от самооценяването;
* Предлагане на мерки за повишаване на качеството на предоставяното образование;
* Изготвяне на доклад-анализ за процеса на самооценяване, оценка на резултатите и постиженията от проведената дейност по самооценяване;
* Утвърждаване на доклада от самооценяването.

**Докладът от самооценяването съдържа:**

1. Информация за условията на вътрешната и външната среда, в която функционира детската градина през периода на самооценяването;
2. Данни за използваните инструменти при самооценяването;
3. Данни за резултатите от самооценяването;
4. Сравнение на данните с резултатите от предходното самооценяване;
5. Анализ на резултатите от самооценяването;
6. Предложения за мерки за внасяне на подобрения в работата на институцията за повишаване на качеството на предоставяното образование, срокове и отговорни лица за тяхното изпълнение.

**Мерките** за повишаване на качеството на предлаганото образование в

ДГ “ Вълчо Иванов“ с. Ставерци се основават на:

* Закона за предучилищното и училищното образование;
* Националната стратегия за развитие на педагогическите кадри (2014-2020)
* Наредба № 5 на МОН
* Наредба № 16 за управление качеството в институциите на МОН.

**I.ВИЗИЯ**

Високо качество на обучението, възпитанието и социализацията на децата от детската градина за превръщането й в привлекателна образователно-възпитателна и културна институция. Утвърждаване в общественото пространство на детското заведение като модерна, гъвкава и необходима предучилищна институция, като среда за социално-културна, възпитателна и образователна работа, като център за творчество, като съмишленик и партньор на деца, родители и учители. Детското заведение като институция осъзнава мисията си да обучава, възпитава и социализира децата според държавните образователни стандарти, в дух на българските традиционни ценности и общите човешки и демократични ценности на обединена Европа. Да развива индивидуалността и творческите заложби на всички деца, за да посрещнат предизвикателствата на своето време, да правят своя избор в бъдеще.

**Приоритетни направления:**

* Повишаване на качеството на предоставяното образование, възпитание и социализация от детската градина;
* Развитие на системата за поддържане и повишаване на квалификацията на учителите;
* Осигуряване на равен достъп до качествено образование и възпитание;
* Удовлетворяване на образователните потребности на талантливи деца;
* Вътрешно и външно оценяване, действие с родителската общност и другите заинтересовани представители на местната общност;
* Подобряване на външната и вътрешната среда на детската градина;
* Разработване на собствени програми и системи.

**II.ПЛАНИРАНЕ И РЕАЛИЗИЗАЦИЯ НА ДЕЙНОСТИ, ПРОИЗТИЧАЩИ ОТ ПРИОРИТЕТИТЕ НА ДГ “ ВЪЛЧО ИВАНОВ“ с. Ставерци**

**Повишаване качеството на предоставяното образование, възпитание и социализация**

**1.Цели:**

* Осигуряване на качествено и ефективно образование, възпитание и социализация.
* Разширяване и стимулиране на формите за обучение и възпитание в дух на демокрация, гражданска отговорност и патриотизъм, здравно и екологично възпитание, физическа активност и спорт.
* По-широко навлизане на нови методи на педагогическо взаимодействие и обучение (интерактивност, иновативност, проектна работа).
* Осигуряване на редовен ежеседмичен контакт с живата природа за повишаване знанията на децата за околния свят и изграждането на уважение към природата.

**2.Дейности за постигане на целите:**

* Повишаване познавателната активност на децата при педагогическо взаимодействие;
* Създаване на условия за изява на децата;
* Повишаване качеството на публичните изяви на децата;
* Осъществяване на допълнителна работа с децата. Откриване на заложбите на всяко дете и насочване на развитието му в област, в която то ще изяви най-добре своя потенциал;
* Прилагане на подходи и образователни модели, свързани с повишаване успеваемостта на децата в обучението;
* Поставяне на детето в активна позиция по отношение на усвояването на нови знания и практическата им приложимост;
* Използване на иновативни педагогически методи и форми;
* Стриктно спазване на изискванията за:
* безопасност на труда и правилника за вътрешния трудов ред, закони и наредби, свързани с предучилищното образование, опазване живота и здравето на децата;
* превенция на различни форми на дискриминация сред децата, педагогически и непедагогически персонал;
* здравословни и безопасни условия на обучение, възпитание и труд;
* засилване взаимодействието с родителите и други заинтересовани представители на общността;
* използване на създадени мултимедийни материали;
* повишаване на социалните умения на децата чрез подпомагане на физическото, социалното и личностното им развитие;
* реализиране превенция на насилието и агресията сред децата и утвърждаване на позитивни модели на поведение;
* подкрепа на изявата и развитието на даровитите деца.

**Развитие на системата за поддържане и повишаване квалификацията на учителите**

**Цели:**

* Утвърждаване на авторитета и подпомагане кариерното развитие на учителите, работещи в детската градина.
* Оптимизиране структурата на изградената система за квалификация.

**Дейности за постигане на целите:**

* Усъвършенстване на създадената система за квалификация, повишаване

личната квалификация от всеки учител. Провеждане на въвеждаща, поддържаща и надграждаща квалификация.

* Използване на разнообразни форми на квалификационна работа – проблемна група, практикум, тренинг, семинар, лектория, дискусия.
* Създаване на възможност за повишаване на професионално-квалификационната степен.
* Създаване на условия за повишаване реалните резултати от възпитанието и обучението – засилване качеството на предварителната подготовка, спазване задълженията произтичащи от ЗПУО и вътрешните правилници и наредби.
* Обмен на информация и съобщения чрез електронна поща.
* Участие във формите за квалификация, организирани на регионално и национално ниво.
* Създаване на механизъм за вътрешен мониторинг и контрол на качеството.

**Утвърждаване на детската градина като прилагаща иновативни подходи:**

**Цели:**

* Използване на иновативни технологии;
* Реализиране на ефективна рекламна кампания за използване на иновативните технологии и отразяване постиженията на детската градина.

**Дейности за постигане на целите:**

* Осигуряване на условия за използване на иновативни технологии;
* Прилагане на иновативни методи и технологични средства за обучение;
* Организиране „Ден на отворените врати“ в детската градина;
* Изготвяне и издаване на информационни, рекламни и други видове табла, рекламни материали и др.

**Осигуряване на равен достъп до качествено образование, възпитание и социализация.**

**Цели:**

* Осигуряване на качествено и ефективно образование, възпитание и социализация;
* Надграждане на знания и умения с цел развиване потенциала на всяко дете и възможност за пълноценна социална реализация;

**Дейности за постигане на целите:**

* Поддържане на мрежа за връзка с интернет в детската градина;
* Изграждане на подходяща среда за даровити деца чрез активно съдействие на педагогическия екип;
* Мотивиране и подкрепа на даровитите деца за подкрепа в различни изяви на различни нива – конкурси, състезания, обществена подкрепа;

**Взаимодействие с родителската общност и другите заинтересовани представители на местната общност**

**Цели:**

* Осъществяване процеса на подготовка, обучение и възпитание на децата във взаимодействие и сътрудничество с родителите им;
* Развиране на конструктивна комуникация във взаимоотношенията в съответствие със ЗПУО.
* Прилагане на модели на поведение, основани на идеите и принципите на гражданското образование.

Спазване на единни педагогически изисквания и стандарти за поведение и успеваемост.

**Дейности за постигане на целите:**

* Повишаване на уменията за работа с родители.
* Създаване на информационна банка с данни и координати за връзка с родителите на децата.
* Предоставяне на възможност и оказване на необходимото съдействие на родителите за: срещи с учителите, приемно време или в друго удобно за двете страни време; участие в родителски срещи; запознаване с правилника за вътрешния трудов ред и правилника за дейността на детската градина срещу подпис;
* Педагогическият екип периодично да предоставя информация за развитието и успеха на децата
* Участие на родителите в отбелязване на празници, годишнини, културни изяви.

**Подобрения във външната и вътрешната среда на детската градина**

**Цели:**

* Създаване на условия за активна образователно-възпитателна дейност.
* Подобряване равнището на административното обслужване.
* Естетизация на околната среда.
* Наличие на модерна материално-техническа база.

**Дейности за постигане на целите:**

* Подобрения във външната среда – поддръжка на състоянието на външната среда; поддръжка на зелените площи; оформяне на двора на детската градина
* Подобрения във вътрешната среда – планиране на дейности за подобряване на средата, в която се работи
* Поддържане на ИКТ среда – активно участие в електронната свързаност на образователните институции; развитие на безжична инфраструктура на територията на детската градина.

Настоящите мерки се издават на основание чл.22, ал.2, т.15 от ЗПУО, във връзка с Наредба № 16 за управление на качеството в институциите. Мерките за повишаване качеството на образование в ДГ “ Вълчо Иванов“ за учебната 2021/2022 г. са приети с решение на Педагогически съвет, проведен на 02.09.2019 г. и са утвърдени със Заповед № / 02.09.2019 г.

ДГ „Вълчо Иванов”, с. Ставерци, общ. Долна Митрополия, обл. Плевен, ул. „Бачо Киро”- 1, e-mail: cdg.staverci@abv.bg , тел.: 06550/2054 и 0885334860

**ПРАВИЛА ЗА ПРИЛАГАНЕ НА**

**ВЪТРЕШНАТА СИСТЕМА ЗА ОСИГУРЯВАНЕ НА КАЧЕСТВОТО НА ОБРАЗОВАНИЕТО В ДГ “ ВЪЛЧО ИВАНОВ“**

Вътрешната система за осигуряване на качеството е съвкупност от взаимно свързани действия и мерки за постигане, поддържане и развиване на провежданото образование и/или обучение и резултатите от него в съответствие с държавните образователни стандарти.

Вътрешната система за осигуряване на качеството включва:

1.политиката и целите по осигуряване на качеството;

2.органите за управление на качеството и правомощията им;

3.правилата за нейното прилагане;

4.план-график за провеждане на дейностите по самооценяване;

5.условията и реда за измерване на постигнатото качество чрез самооценяване.

Политиката и целите по осигуряване на качеството се разработват от директора, в съответствие със стратегията за развитие на институцията.

Органи за управлението на качеството са директорът и педагогическият съвет.

За функционирането на вътрешната система за осигуряване на качеството се определя комисия за:

1.разработване на правила за прилагане на вътрешната система за осигуряване на качеството и актуализирането им;

2.разработване на годишен план-график за провеждане на дейностите по самооценяване;

3.разработване на конкретни процедури по критерии и съответния инструментариум към тях за провеждане на дейностите по самооценяване;

4.провеждане на самооценяването;

5.изготвяне на доклад от самооценяването до директора.

Броят на членовете, съставът и срока за изпълнение на комисията се определят от директора.

**Директорът:**

1.Организира, контролира и отговаря за цялостната дейност по функционирането на вътрешната система за управление на качеството.

2.Разработва политиката и целите по осигуряване на качеството.

3.Определя отговорника по качеството.

4.Определя състава на комисията.

5.Утвърждава годишен план-график за провеждане на дейностите по самооценяването.

6.Утвърждава процедурите по критериите и инструментариума.

7.Утвърждава коригиращи мерки и дейности за следващия период.

8.Провежда мониторинг на дейностите по осигуряване на качеството в институцията.

**Педагогическият съвет на ДГ “ Вълчо Иванов“ приема:**

1.Мерките за повишаване качеството на образованието.

2.Правилата за прилагане на вътрешната система за осигуряване на качеството и актуализацията им.

3.План –график за провеждане на дейностите по самооценяване.

4.Доклад за резултатите от проведеното самооценяване за период от две последователни учебни години.

Директорът отговаря за функционирането на вътрешната система за осигуряване на качеството, като със заповеди:

1.Организира изпълнението на следните дейности

* анализ на резултатите от изпълнението на целите от Стратегията на институцията;
* посочване на специфичните за институцията ключови фактори, които влияят на качеството на предоставяното образование;
* посочване на индивидуалния напредък на всяко дете по отношение на неговите образователни резултати;
* планиране на ежегодните дейности за постигане на целите от стратегията за развитие на ДГ;
* изпълнение на планираните дейности от плана за действие към стратегията за развитие на институцията и реализиране на заложените в нея цели;

2.Определя комисията, която извършва самооценяването – нейния състав, задачите и сроковете за изпълнение;

3.Определя начина на участие на лицата, включени в процеса на самооценяване: учители, директор и родители.

4.Утвърждава определените на подготвителния етап дейности, процедури,критерии, показатели и инструментариума за самооценяване;

5.Утвърждава, преди края на втората учебна година, доклада от самооценяването, който съдържа:

-информация за вътрешната и външната среда, в която функционира институцията през периода на самооценяването;

-данни за използваните инструменти при самооценяването;

-анализ на резултатите от самооценяването;

-предложения за мерки за внасяне на подобрения в работата на детската градина с цел повишаване на качеството на предоставяното образование, както и срокове за тяхното изпълнение.

Докладът от самооценяването е двугодишен отчет за изпълнението на плана за действие към стратегията за развитие на детската градина. Правилата за прилагане на вътрешната система за осигуряване на качеството се разработват от комисия и се приемат от органа като част от правилника за дейността на детската градина.

Те включват:

1.Правомощията на участниците във вътрешната система за осигуряване на качеството;

2.Реда за организиране и провеждане на самооценяването;

3.Реда и начина на съхранение на доказателствените материали за проведеното самооценяване;

4.Взаимодействието на институцията със социалните партньори и другите заинтересовани страни за осигуряване на качеството;

5.Начина на информиране на обществеността за получените резултати от проведеното самооценяване в обучаващата институция.

Годишният план-график съдържа дейностите по самооценяването, групирани по критериите за качество, като задължително се посочват видът и инструментариума към тях и сроковете и отговорните лица за изпълнението им.

План-графикът се утвърждава от директора в началото на всяка учебна година. При необходимост се предлагат на директора коригиращи мерки за изпълнение на годишния план-график. След утвърждаване на мерките се организира и координира изпълнението им.

**УСЛОВИЯ И РЕД ЗА ИЗМЕРВАНЕ НА ПОСТИГНАТОТО КАЧЕСТВО**

Измерването на постигнатото качество на образованието и обучението се осъществява от институцията чрез прилагането на процедури по критерии и съответния инструментариум към тях за провеждане на дейностите по самооценяването. Самооценяването е процес на изготвяне на вътрешна оценка на качеството на предоставяното образование чрез дейности, процедури и критерии, определени от институцията. Периодът за самооценяване е две поредни учебни години. Процесът на самооценяването завършва преди края на всяка втора учебна година.

Самооценяването се извършва от една комисия по предварително определени критерии и показатели към тях. Критериите се групират по следните области на оценяване:

1.Управление на институцията – ефективно разпределение, използване и управление на ресурсите за повишаване качеството на образование.

2.Образователен процес – обучение, възпитание и социализация.

3.Взаимодействие на всички заинтересовани страни.

Показателите към всеки критерии са количествени и качествени и определят равнището на качеството по съответния критерий. Критериите се оценяват с точки, като максималният общ брой точки по всички критерии е 100. Максималният брой точки за всеки критерий се разпределя по показатели в четири равнища на оценяване. Постигнатото качество се определя чрез крайна оценка, която се формира от сбора от получените точки по всички критерии.

Крайната оценка на постигнатото качество може да е със следните количествени и качествени равнища:

1.отлично – при крайна оценка от 91 до 100 точки.

2.добро – при крайна оценка от 66 до 90 точки.

3.задоволително – при крайна оценка от 46 до 65 точки.

4.незадоволително – при крайна оценка до 45 точки включително.

Самооценяването се провежда по процедури, утвърдени от директора на ДГ. По всеки критерии се разработва процедура, която съдържа предмет и цел; инструментариум; описание на технологията на провеждане; вида на доказателствения материал (справка, контролна карта, протоколи, въпросници, анкети и други); начините на обработване на доказателствения материал; режима на съхранение и защита на информацията; отговорностите на лицата.

За проведеното самооценяване комисията по качеството изготвя доклад, който включва: цел на самооценяването; информация за външната и вътрешната среда, в която функционира институцията през периода на самооценяването; резултати от самооценяването; сравняване на оценките по критериите с предходния период на самооценяване; анализ на получените резултати; постижения и добри педагогически практики; резултати от оценяването, нуждаещи се от подобрение и предложения за коригиращи мерки и дейности.

Към доклада може да се прилагат графики, таблици, статистическа информация и други информационни материали. Директорът запознава педагогическия съвет и обществения съвет с доклада от самооценяването и двугодишния отчет към плана за действие към стратегията за развитие на детската градина и мерки за повишаване качеството на образование. Докладът от самооценяването се утвърждава от директора преди края на втората учебна година.

Мерките за повишаване на качеството се публикуват на интернет страницата на детската градина в седемдневен срок след утвърждаване от директора и са достъпни за период не по-малък от 4 години от публикуването им. Документацията от самооценката се съхранява в детската градина не по-малко от 5 години. Внасянето на подобрения в работата на детската градина се извършва чрез:

1.Изпълнения на плана за действие, в който се включват мерките, предложени от работната група по самооценяване и обществения съвет и приети на ПС.

2.Чрез изпълнение на препоръките след оценката и насоките от РУО.

При необходимост, стратегията за развитие на детската градина се актуализира с нови цели за развитие.

**РАМКОВИ ИЗИСКВАНИЯ ЗА УПРАВЛЕНИЕ НА КАЧЕСТВОТО**

Усъвършенстването на процесите за управление на качеството се постига при спазване на следните изисквания:

1. Да подобрява работната среда чрез:

1.1.прилагане на механизми за адаптиране на обучаваните към средата на институцията;

1.2.модернизиране на материално-техническата база и обновяване на информационната инфраструктура.

2.Да осигурява развитие на персонала чрез:

2.1.подобряване на възможностите за допълнителна и продължаваща квалификация на учителите, за подобряване на тяхната иновационна култура и личностна ефективност;

2.2.изграждане на култура за осигуряване на качеството;

2.3.създаване и поддържане на открита и ясна комуникация;

2.4.повишаване на ефективността на административното обслужване;

2.5.повишаване на мотивацията и инициативността на всички участници в процеса на образование;

3.Да подобрява резултатите от обучението чрез:

3.1.повишаване на мотивацията към постижения и себеизява на обучаемите;

3.2.повишаване на дела на децата с подобряване на образователните резултати;

3.3.осигуряване на необходимата подкрепа за личностно развитие на всяко дете;

3.4.създаване на механизъм за ранно предупреждение за различни рискове;

4.Да подобрява взаимодействието с местната общност, със социалните партньори и други заинтересовани страни чрез:

4.1.акцентиране върху партньорските отношения между участниците в общността;

4.2.проучване и прилагане на добри практики на сродни институции;

4.3.подобряване на възможностите за достъп до информация на участниците в образованието и обучението;

4.4.информиране на общността и заинтересованите страни за добрите практики и постиженията на детската градина в областта на осигуряване на качеството на образованието и обучението;

4.5.участие в проекти, свързани с повишаване на качеството на образованието на обучението.

**МЕТОДИЧЕСКО ПОДПОМАГАНЕ И МОНИТОРИНГ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО В ДГ „ ВЪЛЧО ИВАНОВ“**

За осигуряване на качеството се осъществяват методическо подпомагане и мониторинг.

Методическото подпомагане за разработване и функциониране на вътрешната система за осигуряване на качеството включва: консултиране, информиране, инструктиране и представяне на добри педагогически практики.

Мониторингът е вътрешен и външен, като резултатите от него включват констатации, изводи и препоръки за вземане на информирани решения за усъвършенстване на процеса за осигуряване на качеството.

Вътрешния мониторинг се осъществява от директора.

Методическото подпомагане и външният мониторинг се осъществяват от РУО.

**ФИНАНСИРАНЕ**

Дейностите за изграждане и функциониране на вътрешна система за осигуряване на качеството на образованието и обучението се финансират със средства от бюджета на детската градина. Могат да се ползват и други източници на финансиране –спонсорство, национални и международни програми и проекти и др.

**ДЕТСКА ГРАДИНА „СЛЪНЦЕ“**

с.Ореховица,община Долна Митрополия,област Плевен пл.”Възраждане” №1,тел.065532327,e-mail:cdg\_orehovica@abv.bg

**З А П О В Е Д**

№ 26А / 03.10.2019 г.

На основание чл. 258, чл. 259, ал. 1 от ЗПУО и във връзка с чл. 19,ал. 2,2 т. 1 от Наредба № 15 от 22.07.2019 г. за статута и професионалното развитие на учителите,директорите и другите педагогически специалисти

**У Т В Ъ Р Ж Д А В А М**

Мерки за повишаване качеството на образование, възпитание и социализация в ДГ “ Вълчо Иванов“ за учебната 2019/2020 г.

Заповедта да се доведе до знанието на персонала за сведение и изпълнение.

**Директор**: ……………..

/ Г. Тодорова/

Запознати със заповедта:

1. Пенка Христова …………….

2. Маргарита Декова …………….

3. Камелия Личева …………….

**ДЕТСКА ГРАДИНА „СЛЪНЦЕ“**

с.Ореховица,община Долна Митрополия,област Плевен пл.”Възраждане” №1,тел.065532327,e-mail:cdg\_orehovica@abv.bg

**ПЛАН – ГРАФИК**

**НА ДЕЙНОСТИТЕ НА ВЪТРЕШНАТА СИСТЕМА ЗА УПРАВЛЕНИЕ НА КАЧЕСТВОТО НА ОБРАЗОВАНИЕТО, ВЪЗПИТАНИЕТО И СОЦИАЛИЗАЦИЯТА В ДЕТСКАТА ГРАДИНА**

|  |  |  |  |  |
| --- | --- | --- | --- | --- |
| № | Етапи на самооценяването | Отговорник | Срок | Забележка |
| 1. | Определяне на комисия по качеството за самооценяване на качеството | Директор | м.ноември 2019 г. |  |
| 2. | Инструктаж на членовете на комисията по качеството | Директор | м. декември  2019 г. |  |
| 3. | Подготовка – определяне на дейностите, процедурите, критериите, показателите и инструментите за самооценяване. | Директор  Комисията | м. декември  2019 г. |  |
| 4. | Обсъждане на заседание на ПС | Директор  Комисията | м. декември  2019 г. |  |
| 5. | Провеждане на информационна кампания сред учители и родители | Директор  Комисията | до м. март  2020 г. |  |
| 6. | Обработване на информацията от проведената самооценка | Комисията | м. май  2020 г. |  |
| 7. | Анализиране на получените резултати от самооценяването | Комисията | м. май  2020 г. |  |
| 8. | Предлагане на мерки за внасяне на подобрения в работата на институцията за повишаване на качеството на образованието | Директор  Комисията | м. май  2020 г. |  |
| 9. | Изготвяне на доклад за самооценяване | Комисията | м. юни  2020 г. |  |
| 10. | Утвърждаване на доклада от самооценката | Директор | м. септември  2020 г. |  |